**Ministru kabineta noteikumu projekta**

**"Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – noteikumu projekts) mērķis ir papildināt 3. pielikuma V prioritāri vakcinējamo grupu sarakstu ar kažokzvēru audzēšanas jomas darbiniekiem, lai novērstu Covid-19 infekcijas izplatīšanos uz citām infekcijas neskartām ūdeļu novietnēm.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā iepriekšējos mēnešos gūto pieredzi par dažādu sugu dzīvnieku inficēšanos ar Covid-19 no cilvēkiem, ir skaidrs, ka ar Covid-19 slimo gan cilvēki, gan dzīvnieki. Ar Covid-19 inficējušies ir mājas kaķi, ūdeles, arī suņi, kā arī savvaļas plēsēju kārtas dzīvnieki.  Ir novēroti vairāki Covid-19 uzliesmojumi ūdeļu fermās un vīrusa pārnešana starp ūdelēm un cilvēkiem.  Atsevišķos ūdeļu saslimšanas gadījumos Eiropā tika atklāti jauni unikāli Covid-19 vīrusa mutāciju varianti, kas var ietekmēt potenciālo vakcīnu efektivitāti. Tomēr vairumā gadījumu šādi fakti nav apstiprinājušies Covid-19 uzliesmojumos ūdeļu fermās.  Pārtikas un veterinārais dienests, veicot ūdeļu novietņu uzraudzību, š.g. 9. aprīlī uzraudzības laikā noņemtajos paraugos kažokzvēru novietnē “Baltic Devon mink” apstiprināja Covid-19 infekciju ūdelēm.  Tā kā Covid-19 ir zoonoze, ar kuru slimo gan dzīvnieki, gan cilvēki, ir būtiski pasargāt noteiktas darbinieku grupas, kas strādā sasaistē ar cilvēkiem un uzņēmīgām dzīvnieku sugām. Noteikumu projekta mērķis ir:  1) nodrošināt iespējami ātrāku šo personu vakcināciju pret Covid-19 infekciju, lai neturpinātos vīrusa pārnešana no cilvēkiem uz dzīvniekiem;  2) pasargāt citu novietņu ūdeles no saslimšanas ar Covid-19 infekciju.  Situācija ūdeļu novietnēs kopš š.g. janvāra ir krasi mainījusies, jo pastāv aizliegums ievest valstī no citām dalībvalstīm dzīvas ūdeles. Patlaban trīs ūdeļu novietnēs netiek turēti dzīvnieki, vienā novietnē ir konstatēts Covid-19 uzliesmojums, bet trijās novietnēs notiek sašaurināts ražošanas process.  Lai nodrošinātu epidemioloģiski drošu vidi kažokzvēru audzēšanas nozarē, V prioritārajā vakcinējamo personu grupā vakcīna pret Covid-19 infekciju jāsaņem kritiski svarīgiem ūdeļu novietņu darbiniekiem, kopumā 61 darbiniekam,no kuriem 42 darbinieki ir inficētajā novietnē, bet 19 darbinieki – neinficētajās novietnēs. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Latvijas Zvēraudzētāju asociācija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz 61 ūdeļu novietņu darbinieku. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam būs pozitīva ietekme uz tautsaimniecību, jo, īstenojot ūdeļu fermu darbinieku vakcināciju, mazināsies risks Covid-19 ierosinātāju pārnest uzņēmīgajiem dzīvniekiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumi netiek plānoti jo, ņemot vērā straujo Covid-19 infekcijas izplatīšanos cilvēku sabiedrībā, saskaņošanas process paildzina lēmuma pieņemšanas laiku un līdz ar to palielina risku infekcijas slimības ierosinātājam nonākt uzņēmīgo dzīvnieku populācijā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Vecuma-Veco 67027551

Olita.Vecuma-Veco@zm.gov.lv